Ńdɔ̄ bə́ ngádúgan á bə̄bə́nyāŋ bábá á Tsoréa ai á Eshtaol; bəbə́nyāŋ bábá bɔ́ ai bɔ́ nâ: “Fwé fé myāzu ai bía dzɔ̌ ?” 9Bɔ́ nâ: “Kódógán á sí bǐ kə lúman ai bɔ́; amú bī man yǎ yén sí é nə eyə́gan ḿbəŋ. Ńdɔ̄ mína, mǐ nə təge kɔ́bɔ! Tə elələnga dzáán yâbɔ nâ mǐ bɔ təge kə, nə́ mǐ nyíán á ńnam, mǐ nɔŋ wá. 10Myǎyi kə́ kɔ́b bǒd yā bə́ nə́ təge mbádā dzóm. Sí é nə ndam; Zambá ā və́ yǎ dzɔ á mɔ́ máán, é vóm dzóm zǐŋ yā é sí nyī é nə́ təge dzə́man.” 11Ńdɔ bǒd yā ébəgá Dan miǹtɛd mísaman, bə́ bə̄bə̄gán byə́m bítá, bə́ ngátíē á Tsoréa ai Eshtaol. 12Ńdɔ̄ bə́ ngábɛ́d, bə́ kə́ vúl mīńkán á Kiryath Yéarim yǎ Yúda. Asú tē vóm tě ó ngáyoleban dzwé nâ: Mahané Dan a zaa kwí ámǒs dí, vóm tē ó nə̄ á ńyīmbī dzób yā Kiryath Yéarim.